****

**CRNA GORA**

**GLAVNI GRAD - PODGORICA**

**S K U P Š T I N A**

**ODBOR ZA IZBOR I IMENOVANJA**

Broj: 02-016/21-805

Podgorica, 21.septembar 2021. godine

Na osnovu člana 16 stav 1 Odluke o mjesnim zajednicama ("Službeni list Crne Gore - opštinski propisi", broj 20/21), Odbor za izbor i imenovanja Skupštine Glavnog grada - Podgorice, objavljuje –

**JAVNI POZIV**

**za predlaganje kandidata za dva člana**

**Savjeta mjesnih zajednica**

**1.** Savjet mjesnih zajednica utvrđen je Odlukom o mjesnim zajednicama kojom se uređuju poslovi, organi, organizacija i rad organa, način odlučivanja, uslovi za osnivanje, promjene statusa, finasiranje i druga pitanja od značaja za rad mjesnih zajednica na teritoriji Glavnog grada. Savjet mjesnih zajednica preduzima mjere radi obezbjeđivanja vršenja poslova od neposrednog interesa za lokalno stanovništvo i unapređenje rada mjesnih zajednica.

**2.** Savjet mjesnih zajednica ima pet članova koje imenuje radno tijelo Skupštine nadležno za izbor i imenovanja. Savjet ima predsjednika kojeg bira Savjet iz reda svojih članova. Mandat Savjeta traje četiri godine.

Po jednog člana savjeta predlaže za imenovanje:

**-** gradonačelnik;

**-** klub odbornika sa najvećim brojem odbornika iz reda odborničke većine;

**-** klub odbornika sa najvećim brojem odbornika iz reda opozicije.

Dva člana savjeta imenuje radno tijelo Skupštine nadležno za izbor i imenovanja nakon sprovedenog postupka za imenovanje.

**3.** Za člana Savjeta može biti imenovano lice:

**-** koje je državljanin Crne Gore;

**-** koje ima prebivalište na području mjesne zajednice;

**-** protiv kojeg se ne vodi krivični postupak.

**4.** Uz predlog za imenovanje članova Savjeta dostavlja se lista dokumentacije, koja sadrži:

**-** dokaz da je lice predloženo za imenovanje državljanin Crne Gore i da ima prebivalište na području mjesne zajednice;

**-** uvjerenje da se protiv lica predloženog za imenovanje ne vodi krivični postupak;

**-** izjavu o prihvatanju predloga za imenovanje.

**5.** Predlozi za kandidata za članove Savjeta mjesnih zajednica podnose se u pisanoj formi na pisarnici Glavnog grada - Odboru za izbor i imenovanja Skupštine Glavnog grada - Podgorice, ulica Njegoševa 20 Podgorica, u roku od 30 dana od dana objavljivanja javnog poziva.

Javni poziv će se objaviti na internet stranici Glavnog grada - Podgorica (www.podgorica.me) i u dnevnom listu "Pobjeda".

**NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 482 - 051.

**PREDSJEDNIK ODBORA,**

**mr Mihailo Anđuši s.r**